SHAMAN-sovellusprojektin 3. viikkopalaveri

Aika: Torstai 17.2.2005 klo 12.15 – 14.35

Paikka: Ag C223.1

Läsnä:

Marko Andersson, 1. sihteeri

Mika Rinkinen, puheenjohtaja

Matti Törmä

Timo Valonen, 2. sihteeri

Jukka-Pekka Santanen (saapui 12.25)

Lassi Paavolainen

Tero Toivonen

Matti Levänen

Sirpa Turjanmäki

Pöytäkirja

1. Kokouksen avaus.

Kokouksen avasi puheenjohtajana toiminut Mika Rinkinen klo 12.25. Puheenjohtaja pyysi saada nauhoittaa kokouksen käsiteltyjen asioiden myöhäisempää tarkistamista varten. Läsnäolijat hyväksyivät nauhoituksen.

2. Esityslistan hyväksyminen.

Esityslistaan ei esitetty muutoksia.

Päätökset:

Esityslista hyväksyttiin sellaisenaan.

3. Projektipäällikön tilannekatsaus

Ajankäyttöraporttien tarkastelu

Kenelläkään osallistujista ei ollut huomautettavaa ajankäyttöraporteista.

Projektin tila

Projektipäällikkö Marko Andersson kertoi projektin etenemisestä. Projektiryhmä on esittänyt Korpin, Optiman ja yliopiston WWW-sovellusten edustajille kutsua yhteiseen suunnittelupalaveriin maanantaina 21.2. Projektisuunnitelman tekoa on jatkettu. Tavoitteena on toimittaa valmis projektisuunnitelma seuraavaan viikkopalaverin. Järjestelmässä keskeisenä olevaa ryhmäkäsitettä sekä tietokannan rakennetta on mietitty maanantaisen workshopin (14.2.2005) perusteella. Projektiryhmä korjasi projektin tuloksia käsittelevän sopimuksen esitysasun.

4. Tietokannan suunnittelun tila.

Matti Törmä esitti hahmotelman tietokannan rakenteesta. Hahmotelma löytyy pöytäkirjan lopusta liitteenä. Kuvaillussa järjestelmässä ryhmällä on olennainen merkitys. Tiettyyn käyttäjätunnukseen liitetään ryhmä, johon puolestaan voidaan liittää useita muita ryhmiä. Ryhmät perivät oikeuksia ylemmiltä ryhmiltä. Tällöin tietyn henkilön oikeudet saadaan käyttäjätunnuksen kautta. Oikeudet saadaan summaamalla niiden ryhmien oikeudet, joihin käyttäjätunnus kuuluu.

Järjestelmässä voi olla myös ryhmiä, joilla ei ole oikeuksia lainkaan. JOREsta saadaan tieto onko henkilö suomalainen vai ulkomaalainen, tämä tieto voidaan tallentaa helposti myös AMANiin.

Matti Levänen mainitsi, että sähköpostien ohjaus on oltava totetutettuna järjestelmän ensivaiheessa. Samoin yhdellä sähköpostiosoitteella voi olla useita sähköpostialiaksia. Keskusteltiin myös mahdollisuudesta liittää ryhmään sähköpostiosoite, joka mahdollistaisi sähköpostilistojen muodostamisen. Sähköpostilistojen muodostaminen ei ole olennaista AMANissa, koska nykyisellään on olemassa jo mailman- sekä Korpin oma järjestelmä sähköpostilistojen hallintaan.

Jukka-Pekka Santanen kehoitti projektiryhmää kysymään Korppi-järjestelmän kehitystyöstä vastaavilta Korpissa käytettävien ryhmien ominaisuuksista.

Elinkaaren määrittelystä keskusteltiin. Sirpa Turjanmäki huomautti, että järjestelmän on mahdollistettava henkilölle määritettävä elinkaari, vaikka henkilöllä ei olisikaan tunnusta mihinkään järjestelmään. Tällöin elinkaari voisi olla määritelty henkilölle, käyttäjätunnukselle ja ryhmälle. Käyttäjätunnuksilla on tällä hetkellä kuusi tilaa. Jatkossakin tarvitaan useita tiloja tunnuksen tilan määrittelyyn. Jos tietty käyttäjätunnus lukitaan, kohdejärjestelmään on välitettävä välittömästi tieto lukituksesta. Samoin muut ylläpitäjän käyttöliittymästä päivitetyt tiedot kuten käyttäjätunnuksen tilan muutokset on välitettävä kohdejärjestelmiin välittömästi, mielellään reaaliajassa.

Keskusteltiin myös järjestelmän yhteydessä käytettävistä käsitteistä. Jatkossa sekaannusten välttämiseksi käytetään termejä “henkilö” ja “käyttäjätunnus” termien “käyttäjä” ja “tunnus” sijaan.

Muut AMANia koskevat järjestelmät (esim. Kirjasto)

Jukka-Pekka Santanen esitti, että AMANin korvaavan järjestelmän suunnittelussa kannattaa huomioida myös yliopiston kirjaston tarpeet. Sovittiin, että projektiryhmä käy haastattelemassa kirjaston järjestelmien asiantuntijoita. Matti Levänen lupasi lähettää projektiryhmälle tiedon henkilöiden nimistä, joilta vaatimuksista kannattaa kysellä.

Lisäksi keskusteltiin Alumni-järjestelmästä, jota yliopiston hallintovirasto on hankkimassa mm. valmistuneiden opiskelijoiden tiedottamista varten. Esillä oli myös ns. passiivirekisteri, joka ei edellytä toimia AMANin suunnittelun suhteen.

6. Muut esille tulleet asiat

Tero Toivonen sanoi tapaavansa Petri Heinosen ja keskustelevansa ACTA-järjestelmän asettamista vaatimuksista.

Toivonen tiedusteli projektiryhmän halukkuutta tutustua nykyisen AMAN-järjestelmän toimintaan.

7. Sovitaan seuraavan palaverin aika ja paikka

Seuraava palaveri pidetään AMANin kohdejärjestelmien asiantuntijoihin kanssa maanantaina 21.1 klo 9.15 alkaen projektitilassa Ag C223.1. Seuraava viikkopalaveri pidetään torstaina 24.2 klo 12.15 projektitilassa Ag C223.1.

8. Sovitaan osallistujien seuraavista tehtävistä

Projektiryhmä tutustuu Korpissa käytössä oleviin ryhmiin.

Matti Levänen lähettää projektiryhmälle tiedot kirjaston järjestelmien vastuuhenkilöistä.

Projektiryhmä ottaa yhteyttä kirjaston järjestelmien asiantuntijoihin.

Tero Toivonen keskustelee Petri Heinosen kanssa ACTA-järjestelmän ja AMANin tietojensiirrosta.

Jyväskylän yliopisto Tietotekniikan laitos SHAMAN-projekti	21.02.05

3/4

SHAMAN-sovellusprojektin 3. viikkopalaveri

tevaultti

1995-11-21T17:41:00